Արցախի պարագային, թէ՛ երբ կը պատահին արտասովոր դէպքեր, ինչպիսին էր քառօրեայ պատերազմը, թէ՛ խաղաղ պայմաններու տակ, դարձեալ քաղաքական, դիւանագիտական, տնտեսական, ընկերային իմաստով՝ ԵԱՀԿ համանախագահներուն հետ հանդիպելէն մինչեւ տեղական ընտրուած անձեր Արցախ տանելով եւ ծանօթացնելով մեր հարցին, եւ բազմաթիւ այլ օրինակներով կը զօրակցինք Արցախին: Յատկանշական երեւոյթներէն մէկը այն էր, որ քառօրեայ պատերազմէն ետք մեր ճիգերը բազմապատկէինք, եւ յաւելեալ պարտաւորութիւններ վերցուցինք, ինչպէս «Մեր զինուորներուն հետ» (With our soldiers) ծրագիրն էր, ինչպէս Արցախի բանակին քնապարկեր հասցնելն էր, դեղորայք փոխադրելն ու բազմաթիւ այլ կարիքներու հասնիլն էր: